Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: a 108/2001. (XII. 23.) FVM—GM együttes rendelethez
Paragraph Index: 792

3. Minőségbiztosítási rendszer 3.1. A felvonószerelő-vállalkozásnak a 12. §-ban meghatározott tanúsító szervezetet kell megbíznia minőségbiztosítási rendszerének értékelésével. A megbízásnak tartalmaznia kell: — minden szükséges információt a tervezett felvonóra vonatkozóan, — a minőségbiztosítási rendszerről szóló dokumentációt, — a jóváhagyott felvonó műszaki dokumentációját és típusvizsgálati tanúsítványát. 2001/152. szám 3.2. A minőségbiztosítási rendszer keretében a szerelővállalkozásnak minden felvonót meg kell vizsgálnia annak megállapítására, hogy a rendeletben meghatározott követelményeket teljesíti-e. A vizsgálatokat a harmonizált európai, valamint a nemzeti szabványokban rögzített, vagy azokkal egyenértékű eljárásokkal kell lefolytatni. A felvonószerelő-vállalkozás által működtetett minőségbiztosítási rendszerhez tartozó valamennyi ellenőrzést és vizsgálatot, követelményt és előírást írásban, ellenőrzési és vizsgálati utasítások és útmutatások formájában rendezetten dokumentálni kell. A minőségbiztosítási rendszer dokumentációjának biztosítania kell a minőségi programok, tervek, kézikönyvek és nyilvántartások egyértelműségét és közérthetőségét. A dokumentációnak tartalmaznia kell: — a minőség biztosítására vonatkozó célokat, — a szervezeti felépítést, a felvonó gyártásában részt vevő közép- és felső vezető beosztású alkalmazottak munkaköri leírását, — a forgalomba hozatal előtt elvégzendő vizsgálatok és ellenőrzések leírását, beleértve a 6. melléklet 4. b) bekezdés szerinti vizsgálatokat is, — a minőségbiztosítási rendszer hatékony alkalmazásának, ellenőrzésének eljárásait, — a minőségügyi nyilvántartások rendszerét (pl. ellenőrzési jelentések, vizsgálati adatok, hitelesítési adatok, személyzet képesítéséről szóló jelentések), — a felvonószerelő-vállalkozásnak a nyilatkozatát a minőségbiztosítási rendszerből adódó kötelezettségek teljesítéséről, továbbfejlesztéséről, megfelelőségének és hatékonyságának biztosításáról. 3.3. A tanúsító szervezet a felvonószerelő-vállalkozás megbízása alapján a minőségbiztosítási rendszert megvizsgálja és értékeli. A tanúsító szervezet a vizsgálat során értékeli a 3.2. pont előírásainak betartását, a vonatkozó minőségügyi szabvány betartását. Amennyiben a minőségbiztosítási rendszer megfelel a rá vonatkozó honosított harmonizált európai szabványnak, akkor úgy kell tekinteni, hogy a 3.2. pont előírásait teljesíti. A minőségbiztosítási rendszert értékelő csoport legalább egy tagjának legyen tapasztalata a felvonótechnológiával kapcsolatos vizsgálatokban. Az értékelés során a felvonószerelő-vállalkozás telephelyén és szerelési helyszíneken is szemlét kell tartani. A tanúsító szervezetnek a vizsgálat eredményéről és a döntés indokairól a felvonószerelő-vállalkozást tájékoztatnia kell. 3.4. A felvonószerelő-vállalkozásnak vállalnia kell, hogy teljesíti a jóváhagyott minőségbiztosítási rendszerből eredő kötelezettségeket. A minőségbiztosítási rendszer minden tervezett változtatásáról tájékoztatnia kell a tanúsító szervezetet. A tanúsító szervezet a változtatást megvizsgálja, és dönt arról, hogy a megváltozott minőségbiztosítási rendszer megfelel-e a rendelet előírásainak, vagy újraértékelésre van szükség. A vizsgálat eredményéről és annak indokairól a gyártót tájékoztatja.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes